हूँ, आउ खुद हम देखऽ (कल्पना करऽ) हूँ, कि ऊ केतना देर तक हमरा तरफ देखत, जब ओकरा हमर अवाज सुनाय देत, ऊ देर तक बइठत, बिना एक्को शब्द समझले, आउ बाद में जब ओकरा समझ में आत त खिड़किया पर से उठ जात, अपन मोटरी लेत, जइसन कि हम अभी देखऽ हूँ, लाल धारीदार, भूड़े-भूड़ होल, जेकरा में भगमान जाने कि की छिपइले रहऽ हल, आउ जेकरा अपन साथ लेले चलऽ हल, कि कइसे ऊ अपन पुरनका-झुरनका ओवरकोट के ठीक-ठाक करऽ हल ताकि ऊ जरी निम्मन देखे में लगे, गरम रहे, आउ भूड़-भाड़ नयँ देखाय दे - अदमी जरी भावुक हलइ ।